***Jelena*** (originaltittel: *Елена*) er en russisk film fra 2011, regissert av Andrej Zvjagintsev.

Handlingsreferat
----------------

Historien skildrer den sosiale og kulturelle avstanden mellom beboerne i en eksklusiv leilighet i sentrum av Moskva og en familie fra en smuldrende leilighet i Moskvas industrielle forstad. Elena er en kvinne med proletar bakgrunn som møter Vladimir, en eldre forretningsmagnat, på et sykehus mens hun er sykepleieren hans. Dette møtet resulterer i at de gifter seg. Hennes sosiale posisjon, og sosiale rangering, økes betydelig gjennom ekteskapet med en så velstående mann.

Elenas sønn fra et tidligere ekteskap er fattig, og vil gjerne ha penger fra Vladimir for å kunne sende sin 17 år gamle sønn til et universitet - og dermed holde ham unna den obligatoriske militærtjenesten. Sønnen hennes, og resten av familien, bor i en falleferdig leilighet i den fattigste området av byen. Etter å ha blitt kontaktet av Elena, gjør Vladimir det tydelig at han ikke kommer til å subsidiere Elenas familiemedlemmer. Han informerer henne også om at han planlegger å gjøre forandringer i testamentet sitt, og overlate formuen til sin eneste datter fra et tidligere ekteskap, men at noen månedlige betalinger skal utbetales til Elena.

Elena blir umiddelbart livredd for utsiktene til et nytt testamente. Hun bestemmer seg for å myrde ektemannen ved å bytte medisinene med Viagra, som kan være ekstremt farlig for ektemannens tilstand etter et nylig hjerteinfarkt. Når han dør i sengen, ødelegger Elena den håndskrevne versjonen av det nye testamentet som Vladimir fremdeles ikke hadde rukket å formalisere med sin advokat. Etter ødeleggelsen av de håndskrevne notatene kontakter Elena myndighetene. Men hun påstår at hun ikke aner hvordan eller hvorfor ektemannen døde.

Ved en medisinsk undersøkelse blir det oppdaget at dødsfallet ble forårsaket av misbruk av medisiner. Men det blir antatt at Vladimir var ansvarlig for dette - og Elena blir aldri mistenkt. Elena arver dermed halvparten av eiendommen hans, mens den andre halvparten går til Vladimirs datter. Elena tar deretter med seg en betydelig sum penger til sønnen sin, for å betale for barnebarnets utdannelse. Men der får hun den uventede nyheten om at sønnens kone venter enda et barn.

Skuespillere
------------

* Nadezjda Markina som Jelena
* Andrej Smirnov som Vladimir
* Jelena Ljadova som Katja
* Aleksej Rozin som Sergej
* Jevgenija Konusjkina som Tatjana

Referanser
----------

1. ↑  ; besøksdato: 19. april 2016.
2. ↑  ; besøksdato: 19. april 2016.
3. 1 2  ; besøksdato: 19. april 2016.
4. ↑  ; besøksdato: 16. april 2012.
5. ↑   Freebase-data fra Google[Hentet fra Wikidata]
6. ↑  Роднянский составил список важных фильмов российских режиссеров 2021 года
7. ↑  Елена (2011)

Eksterne lenker
---------------

* (en) *Jelena* på Internet Movie Database Rediger på Wikidata

* (sv) *Jelena* i Svensk Filmdatabas Rediger på Wikidata

* (da) *Jelena* i Danmark Nationale Filminstitut Rediger på Wikidata

* (en) *Jelena* på AllMovie Rediger på Wikidata

* (fr) *Jelena* på Allociné Rediger på Wikidata

* (nl) *Jelena* på MovieMeter Rediger på Wikidata

* (en) *Jelena* på Turner Classic Movies Rediger på Wikidata

* (en) *Jelena* på Rotten Tomatoes Rediger på Wikidata

* (en) *Jelena* på Metacritic Rediger på Wikidata

|  |  |
| --- | --- |
| Oppslagsverk/autoritetsdata | LCCN **·** BBC Things
 |

| * v
* d
* r
Andrej Zvjagintsevs filmer |
| --- |
| 
* *Tilbake* (2003)
* *Forvist* (2007)
* *Jelena* (2011)
* *Leviatan* (2014)
* *Savnet* (2017)

 |